CELEX: 21995D1201(01)
Language: da
Date: 1995-11-06 00:00:00
Title: Afgørelse nr. 1/95 truffet af Den Blandede Komité EF- Andorra af 6. november 1995 om ændring af afgørelse nr. 6/91 om gennemførelsesbestemmelser for den gensidige bistand, der er omhandlet i artikel 15 i aftalen mellem Fællesskabet og Andorra

Avis juridique important

|

21995D1201(01)

Afgørelse nr. 1/95 truffet af Den Blandede Komité EF- Andorra af 6. november 1995 om ændring af afgørelse nr. 6/91 om gennemførelsesbestemmelser for den gensidige bistand, der er omhandlet i artikel 15 i aftalen mellem Fællesskabet og Andorra  

EF-Tidende nr. L 288 af 01/12/1995 s. 0050 - 0050

AFGØRELSE Nr. 1/95 TRUFFET AF DEN BLANDEDE KOMITÉ EF-ANDORRA af 6. november 1995 om ændring af afgørelse nr. 6/91 om gennemførelsesbestemmelser for den gensidige bistand, der er omhandlet i artikel 15 i aftalen mellem Fællesskabet og Andorra (95/501/EF) DEN BLANDEDE KOMITÉ HAR -under henvisning til aftalen i form af brevveksling mellem Det Europæiske Økonomiske Fællesskab og Fyrstendømmet Andorra (1), særlig artikel 15, stk. 2, ogud fra følgende betragtninger:Ifølge Den Blandede Komité EØF-Andorras afgørelse nr. 6/91 (2) er varer, der ikke er omfattet af toldunionen, undtaget fra afgørelsens anvendelsesområde; anvendelsesområdet for afgørelsen bør udvides til at gælde for alle varer, der er omfattet af aftalen, også dem, der ikke er omfattet af toldunionen;for at sikre, at den gensidige bistand omhandlet i afgørelse nr. 6/91 fungerer tilfredsstillende, er det i påkommende tilfælde nødvendigt, at gennemførelsen af denne afgørelse også henhører under de kompetente myndigheder i medlemsstaterne; afgørelsen bør derfor ændres -TRUFFET FØLGENDE AFGØRELSE:Artikel 1 Der foretages følgende ændringer i afgørelse nr. 6/91:1) Artikel 2, første led, affattes således:»- bestemmelser: samtlige bestemmelser i aftalen«2) Artikel 14, stk. 1, affattes således:»1. Gennemførelsen af denne afgørelse, herunder behandlingen af anmodninger og udvekslingen af oplysninger, henhører under decentrale toldmyndigheder i Fyrstendømmet Andorra, de pågældende tjenestegrene i Kommissionen samt i påkommende tilfælde under toldmyndighederne i EF-medlemsstaterne. De træffer afgørelse om alle ordninger og foranstaltninger, der måtte være nødvendige med henblik herpå.«Artikel 2 Denne afgørelse anvendes fra den første dag i måneden efter den måned, hvor den vedtages af Den Blandede Komité.Udfærdiget i Bruxelles, den 6. november 1995.For Den Blandede KomitéAlbert PINTATFormand(1) EFT nr. L 374 af 31. 12. 1990, s. 13.(2) EFT nr. L 250 af 7. 9. 1991, s. 34.